Sanskrt
Sanskrit (संस्कृत, n., od sam "zajedno" i krta "napravljen", doslovno: "sastavljen", "sastavljeni jezik") je jezik kojim je napisana najranija indijska literatura, takozvane vede. Sanskrit igra značajnu ulogu u hinduizmu i pri tome je klasični jezik brahmana. Sanskrit je prvi sistematizirao gramatičar Panini u 4. vijeku p. n. e. Sanskrit je vjerovatno nastao oko 1200. godine p. n. e. Već nekoliko vijekova se za pisanje sanskrita koristi tzv. devangari pismo, mada su i neka lokalna pisma korištena za zapisivanje sanskrita. Sanskrit je danas najvećim dijelom "mrtvi" jezik, kao latinski ali je još uvijek u upotrebi kao sveti jezik Hindusa pošto su njihove svete knjige uglavnom napisane na ovom jeziku. Sanskrit osim toga i danas ima nezamjenjivu ulogu u vjerskim ceremonijama poput vjenčanja, sahrana itd. Nekoliko riječi iz sanskrita (nekad i posredstvom drugih jezika) je našlo svoj put i u bosanski jezik: arijski, avatar, džungla, guru, joga, mandala, mantra, mošus, nirvana, svastika (kukasti krst), tantra.